Dr Konrad het im Ufdraag vo sine Gönner näbe chliinere lürische Wärk au e Hufe gröösseri gäistlig-legendäri und historischi-saagehafti Wärk im „blüemlede Stil“ verfasst.  (Dr Heinrich vo Meisse, gnennt Fraueloob, het in sinere Dootechlaag von ere „gviolierti [veieli-] blüete kunst“ gschwätzt). Si Dichdig umfasst fast alli literarische Gattige und Stoff vo sinere Zit.